6. marts blev en 10-årig dreng fundet hængt i et toiletvindue på Boddum Ydby Friskole. Nu meddeler Midt- og Vestjyllands Politi, at den 10-årige dreng er død af sine kvæstelser. Drengen blev ellers genoplivet kort efter ulykken, og fløjet til Universitetshospitalet i Skejby. Drengen blev fundet hængende i sin halsvarmer, efter han formentlig forsøgte at kravle ud gennem et vindue på et af skolens toiletter. Den 10-årige havde ligget i koma siden ulykken, men hans liv stod altså ikke til at redde.

Opsummering:
Dreng fra Thy død efter 18 dage i koma